Unge studenter får hvert år spoleret deres vogntur af ægge-, sten- eller flaskekast. Politiet har forberedt sig særligt i år

Breezerne bruser, de lune dåseøl skummer, og bassen pumper i et uforstyrret tempo. Det lyder som opskriften på den ideelle studenterkørsel, men i en årrække har der visse steder være alvorlige skår i studenterkørselsglæden.

- Allerede i 2012 oplevede vi de første problemer, men det er først nu, at det for alvor bliver sat i tale.

- Vi oplever hvert år at få kastet æg efter vognen, hvilket er for klamt, siger ejer af Festlastbiler.dk, Bengt Ragnar Svensson der samlet set leverer over 110 studenterkørsler i år,

Mønstereleven Mohamed var målet da studenter blev overfaldet

Flasker og sten

Men for to år siden gik det for alvor galt.

- Folk begyndte pludselig at kaste med flasker og sten, hvilket resulterede i en flækket forrude.

- Vognen kørte til sidst væk med politieskorte, fortæller han om episoden, der skete i Taastrupgaard i Taastrup.

De ubehagelige episoder har blandt andet fundet sted Mjølnerparken, Tingbjerg, områder ved Avedøre Holme, Egedalsvænge i Kokkedal, men vogne er også blevet ramt på Amager, i Stenløse og Korsør.

Grædende studenter overfaldet med kasteskyts

De hærdede chauffører

Ifølge vognmanden er der ikke et entydigt svar på, hvorfor folk kaster efter studenterne.

- Vi har svært at ved at tolke, hvorfor der bliver kastet mod os. Nogen synes, det er sjovt, mens andre synes, det er rigtig ulækkert.

Derfor har han også ansat en helt særlige type medarbejdere, der kører studentervognene.

- Jeg har blandt andet ambulancereddere, folk fra Forsvaret eller Beredskabsstyrelsen til at køre mine vogne. Fælles for dem er, at de alle er over 25 år, kan sætte sig i respekt og er dygtige til at håndtere mennesker.

Se også: Nu må gamle studentervogne forurene uden filter i byerne

Særlig indsats

Hos Københavns Politi er man opmærksomme på problemet.

I en mail til Ekstra Bladet skriver vicepolitiinspektør Riad Tolba:

'Københavns Politi er bekendt med historikken omkring at studentervogne har været udsat for div. former for chikane. Vi har i den forbindelse planlagt en særlig indsats i de områder som vi har skønnet nødvendigt. Vi ønsker ikke at gisne om hvad der kan komme til at ske, men såfremt der skulle opstå situationer hvor studenterne bliver forulempet i forbindelse med kørslen vil vi selvfølgelig håndterer dette ud fra situationen.'

Se også: Ville tage billede af vennerne: Student ramt i hovedet af bro under kørslen

Forfærdeligt

Ekstra Bladet har de seneste år kunne berette om kasterierne mod de glade studenter.

I 2016 talte vi blandt andet med Julie Sommer, der har beskrevet ægge-angrebet sådan her:

- Det var forfærdeligt. Vi var totalt udsatte i den åbne vogn.

- Vi rev nogle af bannerne af vognen og gemte os under dem, mens der fløj æg gennem luften. Men det var ikke alle, der nåede at komme ned, og der var flere, der fik store blå mærker, fordi de blev ramt. Alle var kede af det.

Julies studenterhue var smurt ind i æg og madolie efter angrebet. Foto: Privat

Hvert år

Tilbage hos vognmand Bengt Ragnar Svensson fra Festlastbiler.dk, håber man på, at det er slut med den klamme tradition, selvom det ikke er noget, man forventer.

- Det sker jo hvert år.

- Jeg har ikke noget at sætte på passagerne. De opfører sig oftest eksemplarisk.

- Vi har tit klasser som stor set kun består af unge med anden etnisk baggrund. Det eneste, vi fjerner fra vognene der, er cola-dåser og vandflasker.